Source: https://beta.e-justice.europa.eu/380/SK/succession?BELGIUM&member=1
Timestamp: 2019-10-18 11:41:55+00:00

Document:
Návrhy na vyhlásenie vykonateľnosti: súd prvého stupňa (tribunal de première instance/rechtbank van eerste aanleg)
Opravné prostriedky proti rozhodnutiam o takýchto návrhoch:
– námietka (opposition/verzet) môže byť predložená tomu istému súdu prvého stupňa
– odvolanie (appel/beroep) môže byť predložené odvolaciemu súdu (Cour d'appel/Hof van Beroep)
Kasačný súd (Cour de Cassation/Hof van Cassatie) preskúma napadnuté rozhodnutia. Neskúma skutkovú podstatu prípadu. Podanie kasačného opravného prostriedku je osobitným postupom. Kasačný súd skúma len to, či rozsudok alebo rozhodnutie vydané v poslednej inštancii (t. j. po vyčerpaní riadnych opravných prostriedkov, akými sú najmä odvolanie a námietka) nie sú v rozpore so zákonom alebo neporušujú právnu normu. V prípade, že by tomu tak bolo, kasačný súd zruší napadnuté rozhodnutie a vec postúpi inému súdu. Tento súd potom musí znovu v danej veci vydať nové rozhodnutie (postúpenie veci po zrušení predchádzajúceho rozhodnutia).
Osvedčenia podľa článku 64 vydávajú notári.
Súd pre rodinné veci (Tribunal de la Famille/Familierechtbank) bol zriadený zákonom z 13. júla 2013 ako útvar súdu prvého stupňa. Tento nový zákon všeobecne rozširuje možnosť začať konania na základe návrhu (requête/verzoekschrift), a to v záujme zjednodušenia a zníženia nákladov spojených so súdnymi konaniami. V mnohých prípadoch však aj naďalej zostáva možné začať konania na základe predvolania (citation/dagvaarding), čo navrhovateľovi umožňuje vo väčšej miere ovplyvniť dátum, kedy bude vec skutočne podaná na súd.
Posledná aktualizácia: 10/04/2019

References: súd 
 súd 
 súd 
 súd 
 súd 

Súd